钦定古今图书集成/明伦汇编/氏族典/第097卷 > 《廖用贤尚友录》 > 巫子秀
## 钦定古今图书集成/明伦汇编/氏族典/第097卷 > 《廖用贤尚友录》 > 巫子秀

按《广东通志》：“子秀，兴宁人。家居罗冈，与诸贼巢近。弘
治癸亥，贼煽乱，子秀独能画策保其乡，又设奇略亲
斩之，献馘于官，复请官兵尽灭其属。贼憾之，一夕围
其家，子秀夫妇被执。贼先杀其妇示子秀，欲逼跪之。
子秀厉声骂，遂被贼裂其尸。”